**ΕΡΩΤΗΜΑΤΙΚΕΣ ΠΡΟΤΑΣΕΙΣ**

Τις **ερωτηματικές προτάσεις**, δηλαδή τις προτάσεις που συνοδεύονται στον προφορικό λόγο με ανέβασμα της φωνής και στο γραπτό με ερωτηματικό, τις χρησιμοποιούμε συνήθως για τους εξής λόγους

* Να ζητήσουμε πληροφορία π.χ  *τι είναι ρατσισμός;*
* Nα εκφράσουμε προσταγή ή παράκληση π.χ  *θα κάνετε μια προσπάθεια να μπείτε στη θέση του μετανάστη;*
* Να προτείνουμε κάτι π.χ. *να μιλήσουμε για τον ρατσισμό;*
* Να αποδεχτούμε μια πρόταση π.χ. *γιατί όχι;*
* Να εκφράσουμε συναισθήματα (απορία, θαυμασμός, αγανάκτηση, δυσφορία) π.χ. *Δεν ντράπηκες να του μιλήσεις έτσι; Θα πίστευες ότι ο φασισμός θα επανεμφανιζόταν; Τι είναι αυτά που λες;*
* Να δώσουμε πληροφορία π.χ. *Δεν έχει κι αυτός δικαιώματα;*

**ΚΑΤΑΤΑΞΗ ΕΡΩΤΗΣΕΩΝ**

Από τον **ΕΥΘΥ** στον **ΠΛΑΓΙΟ ΛΟΓΟ** και αντίστροφα

**Ευθύς Λόγος**: τα λόγια κάποιου που ακούγονται άμεσα (όπως ο ίδιος τα διατυπώνει)

π.χ. ο φόβος είναι μια συνηθισμένη αντίδραση απέναντι στο διαφορετικό

**Πλάγιος λόγος**: τα λόγια κάποιου, όπως μεταφέρονται έμμεσα σε κάποιον άλλο

π.χ. **Εξήγησε** ότι ο φόβος είναι μια συνηθισμένη αντίδραση απέναντι στο διαφορετικό

ΜΕΤΑΒΟΛΕΣ ΚΑΤΑ ΤΗ ΜΕΤΑΤΡΟΠΗ ΤΟΥ ΕΥΘΕΩΣ ΛΟΓΟΥ ΣΕ ΠΛΑΓΙΟ

* **ΚΥΡΙΕΣ** ΠΡΟΤΑΣΕΙΣ **ΚΡΙΣΗΣ** **ΔΕΥΤΕΡΕΥΟΥΣΕΣ** **ΕΙΔΙΚΕΣ** ΠΡΟΤΑΣΕΙΣ

**Ευθύς λόγος:** Πολλά περιστατικά βίας δεν καταγγέλλονται

**Πλάγιος λόγος:** Αποκάλυψε ότι πολλά περιστατικά βίας δεν καταγγέλλονται

* **ΚΥΡΙΕΣ** ΠΡΟΤΑΣΕΙΣ **ΕΠΙΘΥΜΙΑΣ** **ΔΕΥΤΕΡΕΥΟΥΣΕΣ ΒΟΥΛΗΤΙΚΕΣ** ΠΡΟΤΑΣΕΙΣ

**Ευθύς λόγος:** Μπες στη θέση του άλλου

**Πλάγιος λόγος:** Μου ζήτησε να μπω στη θέση του άλλου

* **ΕΡΩΤΗΜΑΤΙΚΕΣ** ΠΡΟΤΑΣΕΙΣ **ΠΛΑΓΙΕΣ ΕΡΩΤΗΜΑΤΙΚΕΣ** ΠΡΟΤΑΣΕΙΣ

**Ευθύς λόγος:** Έχεις νιώσει ποτέ οίκτο για τα άτομα με αναπηρία;

**Πλάγιος λόγος:** Με ρώτησε αν έχω νιώσει ποτέ οίκτο για άτομα με αναπηρία

* **ΔΕΥΤΕΡΕΥΟΥΣΕΣ** ΠΡΟΤΑΣΕΙΣ **ΔΕΥΤΕΡΕΥΟΥΣΕΣ** ΠΡΟΤΑΣΕΙΣ ΤΟΥ **ΙΔΙΟΥ ΕΙΔΟΥΣ**

**Ευθύς λόγος:** Ας ξεκινήσουμε από το μύθο ότι οι μετανάστες αποτελούν την κύρια αιτία ανεργίας στη χώρα μας.

**Πλάγιος λόγος:** Ζήτησε να ξεκινήσουμε από το μύθο ότι οι μετανάστες αποτελούν την κύρια αιτία ανεργίας στη χώρα μας.

**ΠΡΟΣΩΠΑ**: α΄ και β΄ πρόσωπο γ΄ πρόσωπο

**ΧΡΟΝΟΣ**:

* Αν το ρήμα εξάρτησης είναι **αρκτικού χρόνου** (ενεστώτας, μέλλοντας, παρακείμενος) , ο χρόνος διατηρείται.

Π.χ. ευθύς λόγος: Είμαι πολύ καχύποπτος απέναντι στους μετανάστες

Πλάγιος λόγος: Παραδέχεται ότι είναι πολύ καχύποπτος απέναντι στους μετανάστες

* Αν το ρήμα εξάρτησης είναι **ιστορικού χρόνου** (παρατατικός, αόριστος, υπερσυντέλικος), έχουμε τις εξής αλλαγές:

Ενεστώτας ενεστώτας / παρατατικός

Παρακείμενος παρακείμενος / υπερσυντέλικος

Μέλλοντας μέλλοντας / θα + παρατατικός

Π.χ. ευθύς λόγος : Τα αυξανόμενα κρούσματα κακοποίησης γυναικών με ανησυχούν βαθιά.

Πλάγιος λόγος : Παραδέχτηκε ότι τον ανησυχούν/ανησυχούσαν τα αυξανόμενα κρούσματα κακοποίησης γυναικών.

**ΡΗΜΑΤΑ ΕΞΑΡΤΗΣΗΣ**: ζητώ, ρωτώ, θεωρώ, λέω, εξηγώ, δηλώνω, γράφω, βλέπω, καταλαβαίνω, σκέφτομαι, σχολιάζω, κρίνω, καταγγέλλω, υποψιάζομαι, κατακρίνω, συμπεραίνω, καταλήγω…(σελ. 56 σχολικού βιβλίου)

**ΠΛΑΓΙΕΣ ΕΡΩΤΗΜΑΤΙΚΕΣ ΠΡΟΤΑΣΕΙΣ**

Όταν μια ερώτηση δεν εκφέρεται στην αρχική της μορφή (ευθέως και με ερωτηματικό) αλλά εντάσσεται σε μια άλλη φράση ή πρόταση, ονομάζεται **πλάγια ερωτηματική πρόταση** π.χ.

1. Υπάρχει ξενοφοβία στην περιοχή σου; (ευθεία ερωτηματική πρόταση)

Τον ρώτησα αν υπάρχει ξενοφοβία στην περιοχή του (πλάγια ερωτηματική πρόταση)

2. Πόσες καταγγελίες ρατσιστικής βίας έχετε δεχτεί;(ευθεία ερωτηματική πρόταση)

O δημοσιογράφος τον ρώτησε πόσες καταγγελίες έχει/είχε δεχτεί (πλάγια ερωτηματική πρόταση)

**ΕΞΑΡΤΗΣΗ**: Οι πλάγιες ερωτηματικές προτάσεις εξαρτώνται από ρήματα που δηλώνουν

* **Απορία**: ρωτώ, απορώ, αναρωτιέμαι…
* **Έκφραση**: λέω, εξηγώ, δείχνω
* **Μνήμη**: θυμάμαι ξεχνώ, υπενθυμίζω
* **Σκέψη**: σκέφτομαι, αναλογίζομαι, λογαριάζω
* **Αίσθηση** : βλέπω, ακούω …
* **Γνώση**: καταλαβαίνω, αντιλαμβάνομαι, μαθαίνω, ξέρω, γνωρίζω, αγνοώ.

Επίσης μπορούν να εξαρτώνται και από φράσεις που έχουν το ίδιο νόημα: δεν είμαι βέβαιος, δεν έχω ιδέα…

**ΕΙΣΑΓΩΓΗ:**

|  |  |
| --- | --- |
| **ΠΛΑΓΙΕΣ ΕΡΩΤΗΣΕΙΣ ΟΛΙΚΗΣ ΑΓΝΟΙΑΣ** | **ΠΛΑΓΙΕΣ ΕΡΩΤΗΣΕΙΣ ΜΕΡΙΚΗΣ ΑΓΝΟΙΑΣ** |
| Αν , μη, μην τυχόν | Ποιος, πόσος, πού, πώς, τι, πότε |

**ΣΥΝΤΑΚΤΙΚΟΣ ΡΟΛΟΣ**

* **Αντικείμενο** των ρημάτων από τα οποία εξαρτώνται

Π.χ. Αναρωτιέμαι πώς νιώθει ένας ξεριζωμένος πρόσφυγας

* **Υποκείμενο** σε ορισμένες απρόσωπες εκφράσεις

Είναι γνωστό πόσο έχει παλέψει για τα ανθρώπινα δικαιώματα

* **Επεξήγηση** σε λέξεις της κύριας πρότασης

Ένα δεν καταλαβαίνω, πώς ανέχεσαι αυτή τη συμπεριφορά



α) Να υπογραμμίσετε τις πλάγιες ερωτηματικές προτάσεις,   
β) να βρείτε το συντακτικό τους ρόλο και να προσδιορίσετε αν είναι ολικής ή μερικής άγνοιας, υπογραμμίζοντας τη σωστή απάντηση.

**1. Δεν είναι βέβαιο πότε θα τον συναντήσω.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**2. Εξήγησέ μου τώρα αμέσως τι συμβαίνει.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**3. Απορούσα αν θα έρθει.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**4. Απόρησα γιατί δε με ακολούθησε.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**5. Στην ερώτησή μου, ποιος ευθύνεται για το λάθος, δε μου απάντησε κανείς.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**6. Τον έτρωγε η αμφιβολία αν θα κατάφερνε να ολοκληρώσει εγκαίρως την αποστολή του.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**7. Αμφιβάλλω αν κατάλαβες.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**8. Δεν ξέρω γιατί έφυγε τόσο βιαστικά.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**9. Είναι αμφίβολο αν θα δεχτεί να συμμαχήσει μαζί μας.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

**10. Σκεφτόμουν το εξής, πού βρήκε ξαφνικά τόσα χρήματα.**α) υποκείμενο, β) αντικείμενο, γ) επεξήγηση, δ) κατηγορούμενο // α) ολικής άγνοιας, β) μερικής άγνοιας

Ασκήσεις βιβλίου

σελ. 55, διαβάζω και γράφω, ασκ. 1, 4